Moshe le Arone ba ne ba ya go bona Faro gape. Mo lekgetlong leno ba ne ba dira kgakgamatso. Arone o ne a latlhela thobane ya gagwe fa fatshe, mme ya fetoga noga e kgolo. Mme banna ba ba botlhale ba ga Faro le bone ba ne ba latlhela dithobane tsa bone fa fatshe, mme le tsone tsa fetoga dinoga. Mme, Bona! Noga ya ga Arone e kometsa dinoga tsa banna ba ba botlhale. Le fa go ntse jalo, Faro ga a ka a letla Baiseraele ba tsamaya. Go latela kgakololo ya ga Petere go raya go dira tshwetso ya go amogela maikarabelo a go nna molatedi wa ga Jesu le go boloka ditaelo tsa Modimo. (Luke 9:23; 1 Johane 5:3) Seno se ka nna sa lebega se le thata, mme re na le tsholofetso ya ga Jesu e e re kgothatsang: “Tlang mo go nna, lona lotlhe ba lo dirang ka natla le ba lo imelwang, mme ke tla lo lapolosa. Rwalang jokwe ya me mme lo ithute mo go nna, gonne ke bonolo e bile ke boikokobetso mo pelong, mme lo tla bonela meya ya lona tapologo. Gonne jokwe ya me e bopelonomi le morwalo wa me o motlhofo.”—Mathaio 11:28-30.